Hier is die 2015 Oscar-benoemings“The Grand Budapest Hotel” is in nege kategorieë benoem vir die 2015 Oscar-toekennings. Foto: The Academy, Facebook Die nominasies vir die 2015 Oscar-toekennings (Academy Awards) is gister bekend gemaak en Birdman en The Grand Budapest Hotel het albei nege nominasies ontvang. The Theory of Everything wat die verhaal van Steven Hawking vertel, is in vyf kategorieë benoem, onder meer vir beste rolprent en beste verwekte draaiboek. Steve Carrel (Foxcatcher), Michael Keaton (Birdman), Bradley Cooper (American Sniper), Benedict Cumberbatch (The Imitation Game) en Eddie Redmayne (The Theory of Everything) is almal genomineer vir beste akteur terwyl Marion Cotillard (Two Days, One Night), Rosamund Pike(Gone Girl), Felicity Jones (The Theory of Everything), Reese Witherspoon (Wild) en Julianne Moore (Still Alice) vir beste aktrise benoem is. Die Oscar-toekennings vier jaarliks die beste in die filmbedryf en word op Maandag, 23 Februarie op DStv kanaal 103 in die vroeë oggendure uitgesaai. Vir ŉ volledige lys van die benoemings gaan loer gerus hier